Жұмыскер (Атырау облысы)

Жұмыскер — Атырау облысы Атырау қалалық әкімдігіне бағынышты Жұмыскер ауылдық округі орталығы болған ауыл, 2018 жылы таратылған.Атырау облысы Атырау қаласының кейбір ауылдық округтері мен ауылдарын тарату туралыҚазақ энциклопедиясы, 4 том;  1980 жылдан 2000 жылдарға дейін кент болған.

 Географиясы 
Атырау қаласынан оңтүстік-шығысқа қарай, Жайық өзенінің оң жағалауында, Балықшы кентіне қарсы жағада орналасқан. 

 Халқы 
1999 жылы тұрғындар саны 4702 адам (2263 ер адам және 2439 әйел адам) болса, 2009 жылы 9498 адамды (4732 ер адам және 4766 әйел адам) құрады.2009 жылғы Қазақстан Республикасы халқының Ұлттық санағының қорытындылары. Астана 2011. 1 том 

 Тарихы 
Іргесі 1970 жылы “Каспий” көкөніс кеңшарын құруға байланысты қаланды. 1980 жылы кентке айналды. 1996 жылы кеңшар таратылғаннан кейін мұнда шаруа (фермер) қожалықтары құрылды. 

 Инфрақұрылымы 
Жұмыскерде байланыс бөлімі, өзен айлағы, 2 орта мектеп, клуб, кітапхана, 2 аурухана бар. Атырау қаласымен автомобиль және өзен жолы арқылы қатынасады.

 Ауыл суреттері 

 Дереккөздер 

Санат:Атырау қалалық әкімдігінің таратылған елді мекендері
Санат:Қазақстанның бұрынғы кенттері